
Jeon a pone tur hende move 


/dabboussimotors 


Di dos anochi di Regata tabata un éksito. E artista Jeon sigur a sá di pone e públiko gosa. Si awaseru no tabata menasá i kai, por a spera un 
públiko hopi mas grandi. Esnan ku tabata tei sigur a gosa di su presentashon. Awe e banda ICONS for di Kòrsou ta sera e anochi fi nal di Regata. 

Pa info i komunikado den Extra/BONERIANO, 
USA MAIL: 
extrabon@gmail.com 


KRALENDIJK- Pastor 
Ivan Dario Pérez Gómez 
ta invitá pueblo di Boneiru 
na selebrashon di fiesta pa- 
tronal di Parokia San Luis 
Beltran Rincon. Esaki riba 
9 di òktober 2022 na Misa 
San Luis Beltran. Durante 
Santo Sakrifisio di Misa di 
10’or di mainta. 
“Nos ta prepará fiesta di 
nos patrono San Luis Bel- 
tran”, Pastor Ivan ta splika. 
Ken tabata San Luis 
Beltran? 
San Luis Beltran nasé 
na Valencia, Spaña, na aña 
1526. Fo’i mucha e tabata 
di karakter humilde i e ta- 
bata obedesidu. Na edat di 
18 aña el a drenta órden 
di San Domíniko i na aña 
1547 a konsagrá San Luis 
Beltran komo saserdote. 
Despues di 5 aña e ta wòrdu 
nombrá maestro entrante. 
E tabata eksigí hopi pa di 


Selebrashon patrono San Luis Beltran 


su alumnonan pa nan keda 
fiel na Kristu. Na aña 1562, 
San Luis Beltran a risibí 
e tarea di sali bai prediká 
evangelio na indjannan na 
Amérika i el a yega Carta- 
gena na Colombia. E ta- 
bata papia spañó so. Dios a 
dun’é Don di lenga i profe- 
sia i Milagernan. E la traha 
tambe den region Karibe i 


na hopi otro lugá. Despues 
ku el a bira malu el a muri 
na Spaña na aña 1581 i 
kanonizá na aña 1671. San 
Luis Beltran ta siña nos kon 
nos mester biba komo di- 
sipel i Misionero di Kristu, 
pa asina tur pueblo tin bida. 


Selebrashon 
Komunidat di Rincon 
ta sinti su mes masha or- 
guyoso di por tin komo Pa- 
trono e gran Misionero aki. 
P’esei nos ta selebrá su fi- 
esta kuminsando ku triduo 
riba e dianan 6, 7 i 8 di òk- 
tober 2022 pa 7or di ano- 
chi. Alabes tin e fiesta riba 
9 di òktober 2022 na Misa 
San Luis Beltran. Durante 
Santo Sakrifisio di Misa di 
10’or di mainta. Alabes ta 
ofresé e Santa Eukaristia 
aki pa gradisí Dios pa nos 
Parokia di Rincon. Despues 
di misa lo tin un bríndis. 


KRALENDIJK- 
Riba 
djabièrnè 7 di òktober 2022 
den oranan trempan di 
mainta un aksidente a tuma 
lugá riba Bulevar Gober- 
nador Nicolaas Debrot. Un 
vehíkulo a kore dal den un 
muraya i e impakto a saka 
e shofùr for di den e ve- 
híkulo. 
Despues e vehíkulo a 


Outo ta bòltu kai 
riba shofùr 


bòltu i kai riba e shofùr. Po- 
lis, brantwer i ambulans a 
akudí na e sitio. Brantwer a 
logra kita e vehíkulo for di 
riba e shofùr. Despues ku a 
stabilisá e shofùr, ambulans 
a transport’é pa hospital pa 
tratamentu médiko. 
E fotonan ta ilustrá mo- 
mentu di e aksidente. Kor- 
tesia di Live99.9FM. 


KRALENDIJK- Entran- 
te aprel 2021 KPCN a lansa 
un tim sibernétiko spesial 
ku tin komo meta duna bon 
sosten e añanan benidero 
riba tereno di krímen siber- 


nétiko. Banda di e ‘Team 
Digitale Opsporing’(TDO) 
(tim di rastreo digital), e 
unidat di krímen siberné- 
tiko (CCU) ta hasi un kon- 
tribushon enorme na desa- 


royo di spesialidatnan di 
reshèrshi den kuerpo. 
E ‘casestudy’ ta splika 
e situashon pa TDO i CCU 
den 2021, e strategia na kua 
KPCN ke krese yega, e en- 
foke táktiko riba kon pa a- 
tendé ku víktima, malechor 
i e infrastruktura pa por 
kombatí krímen sibernétiko 
di forma holístiko, e enfoke 
operashonal riba abilidat- 
nan, e bista di inteligensia i 
ehekushon ku ta hasi TDO i 
CCU funshonal. 
Ta finalisá e ‘casestudy’ 
ku e meta i vishon pa futuro 
di e spesialismo di reshèr- 
shi digital na Hulanda Ka- 
ribense. 
Digitalisashon por si- 
erto a duna polis mihó in- 
strumènt pa kombatí krimi- 


nalidat i pa ofresé sosten 
mas lihé i efisiente ku 
hendenan mester, pero el 
a duna kriminalnan tambe 
instrumentonan pa kometé 
aktonan kriminal di mesun 
manera efisiente aki. Sin e 
mantenshon adekuá, e pú- 
bliko ta keda vulnerabel pa 
tur sorto di atake siberné- 
tiko. E tim sibernétiko di 
Kuerpo Polisial Hulanda 
Karibense ta úniko den e 
parti Karibense di e Reino 
i ta buska kolaborashon 
(internashonal) aktivo ku 
otro kuerpo, organisashon 
i partner ku lo por sostené 
nan den esaki. Asina nan ta 
fortalesé KPCN i e pueblo 
di e islanan di Hulanda 
Karibense pa nan por keda 
seif, alerta, i bon informá 


tokante krímen sibernétiko. 
E outornan di e ‘cas- 
estudy’ aki ta, respektiva- 
mente, 
‘kwartiermaker’ 
Cyber, Erik van de Sandt, 
kordinadó di e ‘Team Digi- 
tale 
Opsporing’, 
Elston 
Martis, hefe di departa- 
mento di investigashon, 
Steven Senior i hefe di de- 
partamento di informashon, 
Melvin Sint Jago, di e Kue- 
rpo Polisial Hulanda Kari- 
bense. 
Pa lesa e ‘casestudy’ 
kompletu, bishita e link aki 
riba nos wèpsait: 
https://www.politiecn. 
com/pap/notisia/2022/ 
oktober/rastreo-digital- 
na-hulanda-karibense-un- 
casestudy-tokante-krimen- 
sibernetiko.html 


‘casestudy’ tokante krímen sibernétiko: 
Rastreo digital na 
Hulanda Karibense 

Entrante promé di òktober 
mi ta hefe di redakshon di 
BONERIANO, pues awor mi 
tin 1 siman den e fushon. Mi 
no por bisa mashá, sí ku e ta 
un reto. Den e siman tras di 
lomba mi a orientá mas tan- 
tu. Trata na komprondé kon 
e ‘mashin’ di redakshon ta 
drai. Tambe mi a skirbi hopi. 


*** 
Na momentu ku a bira ko- 
nosí ku mi tin e funshon aki, 
mi a haña basta reakshon. 
Hopi hende a felisitá mi, tin 
ku asta a inspirá mi. Natural- 
mente e remarkenan ménos 
positivo tambe tei, pero bou 
di e disfras di ‘mi ke alertá’ 
òf ‘mi ke konsehá’. Mi no ta 
ni pone atenshon aki, tiki 
kos ta demotivá mi. Esaki 
no tin nada di aber ku e fun- 
shon. Mi pashon ta keda pa 
e profeshon. P’ami no tin 
nada mas dushi pa kombiná 
mi amor pa skirbi, ku mi 
ideal pa informá komunidat. 
Kisas ta eróneo pero, mi ta 
keda kere ku na momentu 
ku un persona ta informá, e 
ta mas fuerte. Esaki ta hasié 
mas asertivo. 


*** 
Mi 
tin 
ideanan 
pa 
ku 
BONERIANO. Ideanan, ku 
mi ta ferwagt lo yuda nos 
manera di traha i nos kalidat 
di trabou. Pero mi no por 
fòrsa kos. Mi ta komprondé 
ku di naturalesa hende no 
gusta kambio i mi no ta kere 
ku e tim di BONERIANO ta 
otro. Pues no por kana mu- 
chu duru. Poko poko, kues- 
tion nos no keda para ketu. 
E siman benidero mi ta ku- 
minsá tuma e ‘timon’, lo mi 
skirbi despues kon esaki ta 
bai. 


*** 
Ayera mi tabata den su- 
permerkado ku mi yu hòm- 
ber. Aki nos a topa un kono- 
sí di den bario Nort’i Saliña. 
E persona aki djis a kumin- 
da i despues ignorá mi. Sí el 
a amplia den kombersashon 
ku mi yu. “Pabien di bo 
mama”, el a bisa, miéntras 
ami mes e no a bisa nada. 


*** 
“Dikon? Mi mama no a hasi 
aña?”, mi yu a kontestá. “Bo 
mama ta hefe awor tòg?” 
Mi yu a pensa pa algun 
sekònde. Loke el a kontestá 
a laga mi boka habrí. “Tata 
ta hefe. Mama ta hasi tur bia 
loke tata bisa.” Lesadó, yen 
bèrgwensa m’a kana duru 
bai. Ta kiko Boi di tokante 
muhé ta manda mundu? 
*** 


Siña di bo historia, 
kultura i naturalesa 


KRALENDIJK – Skol- 
nan na Karibe Hulandes no 
tin akseso na e presupuesto 
ku e ministerionan di asun- 
tunan sosial i oportunidat di 
trabou i enseñansa, kultura 
i siensia, ta pone pa ofresé 
alumnonan den barionan 
vulnerabel desayuno grátis. 


Urgensia grandi 
E siman akí e ministe- 
rionan a anunsiá ku a pone 
5 mion euro disponibel pa 


proyekto desayuno na skol: 
BONEIRU EKSKLUĺ 


500 skol básiko ku un kan- 
tidat grandi di alumnonan 
vulnerabel. 
Ku esaki por lo pronto 
nan por haña desayuno 
grátis na skol durante kua- 
ter luna. 
Minister di kombati- 
mentu di pobresa Schouten: 
“Muchanan ku ta krese den 
famia ku tin’é fi nansiera- 
mente difísil, no mester 
víktima di esaki. Ku nan 
ta kuminsá un dia eskolar 


ku stoma bashí, nos no por 
aseptá. 
P’esei nos na skol ka- 
minda e urgensia ta grandi.” 
Minister 
Wiersma 
di enseñansa primario i 
sekundario: “Nos mester 
hasi loke ta posibel pa laga 
muchanan ku tin’é difísil 
na kas siña na skol sin pre- 
okupashon. 
Adelantando riba e ela- 
borashon di lùnch na skol 
pa mucha, direktamente 


nos ta pone e promé paso, 
e garantia di desayuno pa 
e muchanan kaminda na 
moda di papia no tin.” 


Alliantie Kinderarmoede 
E mandatarionan a pidi 
Alliantie 
Kinderarmoede 
pa ainda sostené mas skol 
pa evitá hamber den klas. 
E ministerio di OCW 
dentro di poko lo duna kon- 
tenido na lùnch na skol, pa 
kua ta duna kontenido na un 
moshon di Parlamento ku ta 
urgi pa ofresé kuminda na 
skol, en partikular skolnan 
den barionan vulnerabel. 
Riba pregunta di Dos- 
sierKoninkrijksrelaties.nl, 
e ministerio a konfi rmá ku 
e proyekto di desayuno na 
skol ta intenshoná eksplísi- 
tamente pa skolnan di Eu- 
ropa Hulandes. 
Pero nos ta investigando 
pa Karibe Hulandes kiko 
nos por hasi riba término 
kòrtiku ku e medionan dis- 
ponibel, segun un bosero. 


KRALENDIJK – For di 
leu nan ta bin Boneiru, hen- 
denan ku ta bai sambuyá. 
Pa hopi tempu te asta a bini 
grupo di hende ku limi- 
tashon korporal, veteranon- 
an di guera merikano, ‘The 
Wounden Warrois’. 
Pero si, no ta tur hende 
ta sambuyá, pero normal- 
mente ke gosa di nos awa- 
nan bunita i bida bou di la- 
man. I esaki a resultá di ta 
mas difísil ku bo por pensa. 
Na Chachacha Bich ya pa 
hopi aña un grupo di adulto 
mayó ta bini huntu pa lan- 
da. Pa nan te asta a pone 
un waf spesial ku trapi, pa 
asina nan por drenta i sali 
laman na un manera seif i 
fásil. 
Pa mayoria hende ku 
un limitashon, laman no ta 
aksesibel. I den mayoria 
kaso bich tampoko. Na al- 
gun sitio por pone un banda 


Siman di aksesibilidat 
Bich aksesibel 


simpel ya por ta un solu- 
shon ekselente. MiVaBo na 
algun okashon a papia ku 
STINAPA tokante esaki, 
pasobra nos naturalesa ta 
protehá i sigur ku nos ke re- 
spetá esaki. 
Ta e intenshon pa bai 
desaroyá algun bich. E dis- 
eñadónan di esakinan ke pa 
MiVaBo tambe tin algu di 
bisa. Durante algun enkue- 
ntro, MiVaBo a sugirí algun 
posibilidat i duna konseho, 
loke e organisashon ta apre- 
siá. 
Entre tantu por hür dos 
ròlstul spesial pa laman ku 
guia profeshonal. Esaki ya 
ta un paso chikitu den e bon 
direkshon. Imaginá bo mes 
kore yega normal ku bo ròl- 
stul òf skuter mobil na la- 
man i ku algu di yudansa 
bo por sambuyá. Esaki lo 
keda un soño, òf e lo bira 
realidat. 

KRALENDIJK – “Bo- 
neiru no t’ami ni Boneiru 
no ta M21, sino Boneiru 
ta nos. Ta nos ta disidí kon 
Boneiru mester ta, ta nos ta 
disidí kiko nos ke òf laga 
di ke pa tuma lugá riba nos 
isla. Ta nos mester eduká i 
forma nos yunan a base di 
e norma i balornan ku nos 
komo boneriano ta kon- 
siderá importante. Ta nos 
ta disidí ki desaroyo nos 
lo ke mira Boneiru pasa 
aden i pa mantené Bonei- 
ru úniko, outén ti ko i di un 
komportashon tur parti di 
mundu gabá.” Esaki lider 
polítiko di M21, Daisy Cof- 
fie, a trese dilanti durante e 
promé kongreso di e par- 
tido. 
Coffie a bisa su diskurso 
ta den e konteksto di elek- 
shon pa Konseho Insular 
ku ta tuma lugá otro aña 
na luna di mart. Lo e trata 
di trese e diskurso for di e 
lus di e nesesidatnan di e 


Ta nos ta disidí kon Boneiru mester ta 
Boneiru ta di nos 


pue blo i no for di pensa- 
mentunan ku e tin pa ku 
kon Boneiru mes ter ta den 
e próksimo añanan. 
Coffie: “Mi ta bai drenta 
un kam paña, den kua mi ta 
bai pidi pueblo i huntu ku 
mi, tur nos kandi da to nan 
i dirigentenan di M21, pa 
duna nos sosten i konfiansa 
pa na promé lugá repre- 
sentá nos pueblo den Kon- 
seho Insular i a base di esei 
apuntá Kolegio ehekutivo 
ku mester bai dirigí Bonei- 
ru den e próksimo kuater 
añanan.” 
Pa tal rason, di akue- 
rdo ku Coffie, el a i ta usa 
e tempu ku ta terminando 
den Konse ho Insular mas 
mihó posibel pa sinti, sku- 
cha, mira i eksperen siá kiko 
realmente ta e nesesidatnan 
di e pueblo akí. E loke mas 
e ke enfatisá ta su mira di 
M21 pa 2023 i mas dilan- 
ti. Ke wak pa dilanti i fiha 
unda ke ta na 2027 ora e 


periodo nobo di Konseho 
Insular ku ta kuminsá otro 
aña terminá. 
E palabra mágiko awe ta 
e palabra nos, segun Cof- 
fie: “Boneiru no t’ami ni 
Boneiru no ta M21, sino 
Boneiru ta nos. Ta nos ta di- 
sidí kon Boneiru mester ta, 
ta nos ta disidí kiko nos ke 
òf laga di ke pa tuma lugá 
riba nos isla. Ta nos mester 
eduká i forma nos yunan a 
base di e norma i balornan 
ku nos komo boneriano ta 
konsiderá importante. Ta 
nos ta disidí ki desaroyo 
nos ke mira Boneiru pasa 
aden i pa mantené Bo- 
neiru úniko, outén ti ko i di 
un komportashon tur parti 
di mundu gabá. Nos ta bai 
drenta un era ku nos no ta 
bai mustra dede riba otro 
mas, sino nos ta ban karga 
nos propio responsabilidat 
i konstruí e Boneiru ku nos 
ke pa nos mes i pa nos yu- 
nan den futuro.” 


Pa nos logra e Boneiru 
ei, Coffie ta sigui, nos mes- 
ter kuminsá awe na e rais 
di nos pueblo. E rais di 
nos pueblo den sekuensia 
ta primeramente e famia 
boneriano, e formashon 
boneriano na kas, na skol i e 
formashon spiritualmente, 
despues e boneriano den e 
bario pa asina nos haña e 
Boneiru total. E fundeshi 
di tur esaki ta nos kultura 
boneriano ku ta indispensa- 
bel pa nos sobrebibensia 
komo boneriano. Ta den e 


kultura bone riano tur hende 
ta rekonosé e boneriano, 
tur hende ta realisá ku e 
boneriano ta úniko. 
“Pues mi esfuerso i esun 
di M21 ta pa huntu nos ban 
rekonstruí e Boneiru ku nos 
a lanta konosé i ku nos a 
heredá di nos grandinan. I 
no solamente ku esfuerso di 
mi i di M21, pero konkre- 
tamente nos lo ke realisá 
esaki, tambe dor di krea 
strukturanan i pone fon- 
donan disponibel pa kar ga i 
realisá esaki. 


KRALENDIJK – Clark 
Abraham, lider di Frakshon 
di Demokrat den Kon- 
seho Insular, ta kuestioná 


e forma kon gobièrnu ke 
pone un sentro di servisio 
den Playa, lubidando riba 
e barionan. Ta lubidá riba 


Rincon, un bario isolá i 
tambe e bario di mas grandi 
di Boneiru Antriol. 
Abraham a bisa ku Kon- 


KRALENDIJK – Geza- 
ghebbernan di Karibe Hu- 
landes meskos ku burge- 
meester, ta haña outoridat 
pa sera un negoshi òf kas 
den bario pa violensia me- 
nasante. Minister di hus- 
tisia i siguridat, Yeşilgöz- 
Zegerius, 
a 
manda 
e 
proposishon di lei ku mes- 
ter regla e outoridat akí pa 
Tweede Kamer. 
“Pa amplia e siguridat 
di habitantenan di bario, ta 
krusial di importansia pa 
tin e instrumentonan kore- 


kto pa drenta akshon. Na e 
momentu akí tur momentu 
no por. E proposishon akí 
sí ta duna burgemeester i 
gezaghebber e posibilidat 
pa aktua i sera un negoshi 


òf kas dor di regla i garan- 
tisá esaki hurídikamente.” 
Na Europa Hulandes tin 
un oumento di tiramentu i 
sendementu di eksplosivo 
den negoshi i kas. P’esei 
burgemeesternan a urgi pa 
mas outoridat. 
Minister 
Yeşilgöz- 
Zegerius a disidí pa hasi 
e proposishon di lei akí 
tambe aplikabel pa geza- 
ghebbernan na Boneiru, St. 
Eustatius i Saba. Tweede i 
Eerste Kamer ainda mester 
trata a proposishon di lei. 


Pa violensia menasante 
Gezaghebber por sera negoshi 


seho Insular algun tempu 
pasá a pasa un moshon pa 
amplia sentro di servisio ku 
e intenshon pa áreanan mé- 
nos sirbí na Boneiru. 
E intenshon ta pa tin tur 
sentro di servisio den bario. 
Sentro di servisio a subi 
mesa i den presupuesto di 
2022 ya kaba a reservá sèn 
i awor ta bolbe pidi 3 mion. 
E pregunta ta ki dia Rincon 
ta haña un luf i otro bario- 
nan ta yega na turno. Tur 
kos ku hasi ta den Playa 
mester hasié. 
Diputado 
Hennyson 
Thielman di su parti a in- 
diká ku e pensamentu di 
e sentro di servisio ta pa 
pone tur servisio un ka- 
minda sentral. Aktualmente 
gobièrnu tin diferente ser- 


visio plamá riba henter Bo- 
neiru. Ta hopi difísil pa un 
kliente sa unda e mester ta 
pa kiko. 
Thielman: “Nos prio- 
ridat awor akí ta pa hasié 
muchu 
mas 
simpel 
i 
kumbiniente 
posibel 
pa 
kada siudadano di e isla. 
Pa loke ta trata e otro 
barionan, nos a pensa pa 
mara transporte públiko 
huntu kuné pa hasié mas 
fásil pa e kliente yega na e 
sentro di servisio kaminda 
por akomodá tur kliente ku 
tin mester di servisio haña 
esaki mas fásil. 
Nos ke hasi un parti bon 
i ora kaba kuné i mira e 
resultadonan, por bai hasi 
esaki den un forma mas 
chikitu den bario. 


No tin atenshon pa bario 
Sentro di servisio den Playa 

Programanan di Bonaire.tv 
TELBO kanal 70 
Flamingo TV kanal 23 


Djasabra 8 òktober 2022 
12.00 Herensia Korsou: 
Elvia Domitilia Blanken-Martis 
13.00 Aki Boneiru: 
Jan Arnold 
14.00 Herensia: 
Edwin Emerenciana 
15.00 BAPA: 
Reksel Engelhart 


Djaluna 10 òktober 2022 
12.00 Aktualidat: 
Rekresaroyo 60+ 
13.00 Aki Boneiru: 
Uchi i Balentin 50 añ a kasa 
14.00 Herensia Korsou: 
Clark Jansen 
15.00 BAPA: 
Sylvia Martis 


SÍ I NÒ! 
“Ma laga bo "sí" ta "sí", òf bo "nò" ta "nò" i tur loke ta mas ku 
esei ta for di e malbado.” Mateo 5:37(BS) 


Bo ta kumpli ku bo promesanan? Ora plania un sita ò kualke 
kompromiso, bo ta yega na tempu òf bo ta yega 7 minüt lat, tòg 
bo sa ku e otro persona tambe ta yega lat, kisas asta mas lat ku 
bo. Kisas bo ta bisa “sí” na tur kos, sabiendo adelantá ku bo no ta 
logra kumpli korektamente ku tur. Ademas, te na ora bo tuma un 
kurashi i bisa “nò” na kualke aktividat òf kompromiso, bo ta sinti e 
nesesidat di duna un splikashon largu pa bo “nò”? 
Bo splikashon largu ta bini di un miedu grandi pa bo no pèrdè un 
amistat ò hende pensa i papia malu di bo? 
Bisa “sí” ku e konﬁ ansa ku Dios ta duna bo e forsa pa kumpli ku 
loke bo a komprometé bo mes na dje. Sin embargo, na momento 
bo kontestá “nò”, bisa esaki sabiendo ku bo balor no ta bini dor di 
loke hende ta pensa di bo. Kada bes bo bisa “sí” na algu, òf “nò” 
na kualke kompromiso i bo ta kumpli ku bo palabra, bo ta krea 
un reputashon di integridat. Otronan ta haña gana di sa ken bo 
Dios ta. 
Puntra Dios awe: “Na unda mi ta fayando dor di no yega na tem- 
pu, no kumpli ku mi palabra, òf ta sinti ku mi ta debe hende un 
splikashon pa tur mi desishonnan?” Sa bo límitenan, i no tuma 
mas di loke bo por karga. 
Kòrda ku na momento bo bisa “nò” na algu, bo ta bisando “sí” na 
un otro kos, kisas muchu mas importante ainda! 


Priscilla (Lila) Krolis 
Produkshon PGM 


AB Carrental is per direct op zoek naar een 
Algemeen medewerker automonteur techniek (45 uur) 


Over AB Carrental: 
AB Car Rental is een van de marktleiders op het gebied van 
autoverhuur op Bonaire. Al meerdan 37 jaar verhuren wij 
een grote selectie aan dive pick up trucks en sedans. 
Terondersteuning in de groei van de onderneming zijn wij op 
zoek naar een algemeenmedewerker auto techniek. 


Functie omschrijving: 
- Onderhoud en reparatie van vloot 


Functie eisen: 
- Minimaal afgeronde MBO-opleiding auto techniek 
- Minimaal 3 jaar relevante werkervaring 
- Talenkennis: Nederlands/Papiamentu/Spaans 
- In bezit van rijbewijs B 


Wat bieden wij jou? 
- Een dienstverband voor de duur van 12 maanden 
- Een afwisselende baan en een prettige werksfeer 
- Passend salaris bij de functie 


Mail dan snel jouw sollicatiebrief voorzien van C.V. vóór 1 
november 2022 naar Oscar@abcarrental.com ter 
attentie van meneer O. Martijn. Voor vragen kun je bellen 
naar+599 717-8980. Meer informatie over ons vind je op 
www.abcarrental.com 


www.ABcarrental.com 


Faizul Compagny and 
More B.V. 


ta buska 
2 sieraden-maker 


Pa mas inf. tel. 701-6505 


Nos a topa ku e konosido persona, hopi komentá último dianan. 
Walter Faneite. Nèt despues di kareda di pia organisá pa COM- 
CABON, mi a yega na Karels Beach Bar. Tico Rosario, a sera mi 
konosí ku Walter. Un persona hopi habrí i fásil pa kombersá kuné. 
El a konta mi kon el a pasa aya na Brazil pa 8 aña. “Dios ta grandi, 
ku awe mi por ta bèk na Boneiru. Mi a mira diferente kaso di hende 
ku a muri den mi serkania. E lugá nan aki ta grandi i bida òf morto 
di hende kasi no tin balor. Nunka ma topa un antiano aya. Einan 
mi bida tabata kruel.” Mi a puntr’e dikon e no a trata pa medio di 
Facebook, pa haña kontakto ku un miembro di famia. “Mi a purba 
na algun okashon, pa haña kontakto ku famia pero nada. Kon mi 
a yega Brazil? Mi a bai Repúblika Dominikana, despues Venezuela 
i sigui pa Brazil, ku e meta pa bai wak karnaval. Despues di algun 
dia ku mi a yega, kosnan a kambia totalmente. E bon tabata, nun- 
ka mi a kai será. Si esei lo a sosodé, nan lo a kita mi bida. Einan 
den prizòn, nan no ta gusta estranhero. Tur dia morto ta kai den 
prizòn.” Walter tin 53 aña i nos a kombersá hopi, el a splika mi di e 
mundu na Brazil. Tambe mi a puntr’e si e konosé un tal Michel Fa- 
neite, mi a bai skol (Reina Beatrix) kuné. A resultá ku ta su ruman 
mas chikí. El a primintí mi ku e ta bai laga mi tende di e ruman, ku 
mi tin mas ku 35 aña sin tende di dje. Riba potrèt e motornan di 
COMCABON i Walter. 


NOS A TOPA 


Djadumingu 9 òktober 2022 
12.00 Herensia: 
Eric Newton 
13.00 Aki Boneiru: 
Echo 
14:00 Herensia: 
Joseﬁ na Silie-Cofﬁ (Yufrou Ui) 
15.30 Puerto Latino: 
Luis Zárraga 


Djamars 11 òktober 2022 
12.00 Herensia: 
Hubert Anthony 
13.00 Aki Boneiru: 
Chelsey Domacassé 
14.00 Herensia: 
Ramonsito Booi 
15.00 BAPA: 
Susy Martines-Bernabela 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

KRALENDIJK – Un 
otro punto di lansa pa e 
prók simo kampaña di M21 
ta ‘nos relashon ku Hu- 
landa’, segun Daisy Coffie, 
lider polítiko di M21. 
E relashon ku Hulanda 
mester ta basá riba karga 
nos 
responsabilidat. 
Na 
momentu ku nos karga nos 
responsabilidat, nos por 
mustra Hulanda riba su re- 
sponsabilidat. 
Importante 
ta ku e inisiativa mester sali 
for di nos i ku nos M21 ke 
men tur gremio mester por 
haña e oportunidat pa duna 
nan aporte pa loke ta e fu- 
turo di nos isla. 
Durante fin di siman 
M21 a tene su promé kon- 
greso. Na e okashon akí 
Coffie a bisa konkreta- 
mente M21 lo instalá un 
komishon miksto di eksper- 
tonan estatal, tantu lokal 
komo 
internashonal, 
pa 
krea un dokumento pa por 
usa pa tuma de sishonnan 
polítiko rasonabel i ku ta na 
bienestar di e pue blo den un 
forma duradero. 
I e desishon polítiko ei 
mester ta kargá den un gran 
mayoria pa e komunidat 
Boneriano. 


Punto di lansa M21 
Relashon ku Hulanda 
Ophetivo 
E ophetivo, di akuerdo 
ku Coffie, mester ta sirbi 
e meta grandi di stimulá i 
promové un desaroyo so- 
sial-ekonómiko duradero, 
den kua ta krea pros pe ri dat 
i un kalidat di bida desente 
pa tur nos hendenan, sin 
laga ningun atras. 
Un komunidat den kua 
nos ta eksplotá lo mák simo 
nos potensial i talentonan 
presente, rekonosiendo nos 
limitashonnan, pa kua nos 
riba un base di rèspèt mu- 
tuo lo aserká nos rumannan 
den Reino pa asistensia. 
Coffie: “Den e kuadro 
akí nos punto di lansa ta 
basá riba e nesesidat básiko 
di kualke ser humano, esta 
produkshon di nos propio 
kuminda. 
M21 lo bai duna èkstra 
atenshon na e sektor pri- 
mario den nos komunidat 
ku ta e sektor ku ta produsí 
kuminda. 
Aki nos ta re fe rí na 
plantashon ku un diversidat 
dirigí, krio di bestia tambe 
den un forma diversifiká i 
piskeria. 
Konkretamente M21 lo 
krea un entrada básiko pa 


tur hende ku lo ke skohe pa 
un di e ramo nan aki komo 
su profeshon. 
M21 ku esaki ke alsa e 
kalidat di e sek tor dor di 
garantisá e praktikantenan 
un entrada básiko, pe ro a- 
labes lo bin ku formashon 
den téknikanan moderno pa 
prák tika e fishinan aki.” 
M21, segun Coffie, sigur 
lo stimulá sentro di kono- 
sementu i investigashon 
sientífiko di nos pro pio 
matanan i nos potensial di 
produsí nos kuminda lokal- 
mente, koperativismo riba 
arianan di produkshon. 
Ku Hulanda komo num- 
ber dos na mundu riba aria 
di produkshon di kuminda, 
Hulanda lo mester invertí 
aki serka nos pa yuda nos 
bira ménos dependiente di 
importashon di nos kumin- 
da di afó i ku esei duna un 
kontribushon 
supstansial 
den manehá nos kosto di 
bida. 
Riba término mas largu, 
Coffie ta sigui, e funshon di 
hub entre Oropa i e konti- 
nente Merikano, lo por ta di 
balor agregá riba e tere no 
akí. 
Diversifikashon di 


ekonomia 
Aparte di agresivamente 
bai pa e desaroyo aki, po- 
niendo 
fondo nan 
sup- 
stansial lokal, pero tambe 
en buska di fondonan di 
afó, di akuerdo ku Coffie, 
M21 mas aleu lo ke lansa 
den e próksimo periodo di 
goberna shon e punto di di- 
versifikashon di nos ekono- 
mia. Apesar ku nos ta reko- 
nosé turismo komo un pilá 
importante pa nos ekono- 
mia den e mas amplio sen- 
tido di palabra, eksperen sia 
ku pandemia i kualke otro 
kalamidat a siña nos ku nos 
no por pone tur e webunan 
den un kaha so. Mester 
diversi fi ká pa nos ta ménos 
vulnerabel. 
M21 lo ke krea un 
maneho di in ver shon, kua 
ta dirigí riba sali i bai buska 
aktividatnan ekonó mi ko ku 
ta kuadra ku Boneiru su es- 
koho di mantené su outen ti- 
si dat i hasié úniko. 
Pa loke ta trata energia 
duradero, garantia di ener- 
gia i pagabel, M21 lo sigui 
primi pa produkshon di en- 
ergia na Boneiru yega te ku 
minimal 90% renobabel, 


pues via solo, bientu i otro 
fuentenan ku nos natura- 
lesa ta brinda nos. Nos isla 
tin un abundansia na ener- 
gia renobabel, mester tin 
un maneho dirigí riba saka 
probecho for di esaki i ku 
e hende na final di dia tin 
energia pagabel pa e biba di 
dje, Coffie a bisa. 
Coffie ta di opinion ku 
mester posishoná Boneiru 
komo un showcase riba e 
tereno akí. Mester konsid- 
erá invershonnan den e aria 
akí mester komo stimula- 
shon ekonómiko ku ta yuda 
kombatí pobre sa. 
Mester bini tambe ku 
un sentro di investigashon 
pa energia renobabel pa 
produkshon lokal di ener- 
gia renobabel i ret inteli- 
gente ku ta hasi produkshon 
desen tral posibel. 


KRALENDIJK 
-- 
Gobernashon ta un proseso 
ku lo kontinuá eternamente, 
tanten ku Boneiru ta eksistí. 
I si den kada periodo di 
gobernashon nos konstruí 
huntu un pida mihó Bonei- 
ru, nos por ta sigur ku a lo 
largu nos lo alkansá e Bo- 
neiru di nos soñonan, esaki 
Daisy Coffie, lider polítiko 
di M21, a bisa durante e 
promé kongreso di e par- 
tido. 
Coffie ta haña ku mes- 
ter krea e Boneiru unda tur 
hende tin igual oportunidat 
pa desaroyá su potensial i 
talentonan maksimalmente, 
espasio pa biba sin ningun 
klase di diskriminashon, 
pues un komunidat inklu- 
sivo. Tin un trabou pa por 
proveé den su eksistensia i 


Daisy Coffie di M21: 
Gobernashon ta proseso 


esnan ku ta dependé di dje. 
Tambe Coffie ta haña 
ku mester tin aolidarismo 
pa garantisá ku esnan ku 
no por proveé den nan mes 
eksistensia, tin un entrada 
for di kua nan por biba de- 
sente i kaminda lo kombatí 
pobresa den su rais. Akseso 
na provishonnan kolek- 
tivo, manera bon enseñan- 
sa, bon salubridat púb- 
liko, seguridat di persona i 
propie dat. Por desaroyá su 
talentonan deportivo, kul- 
tural i profesho nal den mas 
amplio sentido di palabra 
i tin espasio pa ehersé su 
derechonan 
fundamental 
huma no ku solamente re- 
strikshonnan ankrá den lei. 
Pues, un ko muni dat basá 
riba un estado di derecho i 
demokrátiko. 


E Boneiru akí ta esun di 
‘Tera di solo i suave bien- 
tu’, e paraiso kaminda ta 
reina pas i trankilidat, ka- 
minda honrades ta nos kuna 
i ku nos ta di un kondukta 
tur parti gabá. E Boneiru 
fuerte ku a marka su propio 
destino i propio desaroyo 
basá riba su propio forsa, 
dedikashon i kompromiso 
pa karga nos propio re- 
sponsabilidat pa nos isla 
i nos komunidat. Esaki ta e 
diferensia ku M21 huntu ku 
pueblo boneriano ke hasi 
i pa realmente por bisa ku 
bos haltu ‘mi ta Boneriano, 
no pasobra mi a nase aki, 
sino pasobra mi a duna tur 
loke mi tin, mi ta i mi por 
pa engrandesé e komunidat 
di kua mi ta forma parti di 
dje’, Coffie a trese dilanti. 


KRALENDIJK -- Un 
biá mas komishon orga- 
nisadó di Anochi ku Luna 
Yen, huntu ku SKAL, ta 
invitá un i tur ku ta gusta 
loke ku tur luna ta orga- 
nisá, ku ta un anochi lite- 
rario, pa nan asistí, djaluna 
10 di òktober na Museo 
Chich’i Tana. Tur persona 
ku durante aña a bishitá pa 
opservá, òf orientá e evento 
akí, tin oportunidat pa pre- 
sentá nan obra literario. E 
komishon ta stimulá i en- 


Anochi ku Luna 
yen na Chich’i Tan 


kurashá tur persona pa bin 
presentá loke ku nan tin, ku 
por ta un obra propio, òf ta 
di un otro outor. Esaki por 
ta un poema, kuenta, chiste, 
òf pida historia anto, komo 
ku nos ta den temporada di 
orkan, esaki por ta un 
tópiko interesante pa trese 
dilanti. Tin transporte mes- 
kos ku tur luna anto e si- 
tio pa subi bùs a keda mes 
kaminda ku ta na SKAL. 
Orario pa ta presente ta mas 
tardá 6’or. 

KRALENDIJK 
– 
Si 
bo ta yòn, tur kos ta fásil. 
Esaki ta bira hopi lihé otro 
momentu ku bo bira grandi 


Siman di aksesibilidat 
Aksesibilidat Ofisina di Gobernashon 


òf tin un limitashon. Henter 
direktiva di MiVaBo por 
a eksperensiá esaki, paso- 
bra nos tabatin sita ku un 


diputado. 
Miéntras nos a yega na 
e sitio di parker pa spera e 
otro miembronan, mesora 


nos bista a kai riba e sitio 
di parker pa personanan de- 
sabilitá ku a disparsé kom- 
pletamente. 
Drenta kurá tabata e 
promé problema. E no ta 
un stupi di piedra haltu ka- 
minda mester pasa i ku un 
ròlstul òf rolator ta posibel. 
Pero a logra i por a sigui 
pa despues topa ku un trapi 
haltu ku mester subi. 
Un kaminda den nos 
kabes nos tabatin un sorto 
di vishon di un left. Pero 
lástimamente no por a haña 
esaki. E left ta na e edifisio 
di Pasangran. 
Nos a palabrá un plan di 
aserkamentu i a yama un 


trahadó pa yudansa. Kisas e 
por a yuda nos. E persona 
akí a kana drenta pa pidi 
konseho i despues di un 
ratu a bolbe bin pafó. Sí nos 
ke a siguié, esei nos a hasi i 
a kana su tras. 
Nos a pasa dor di un por- 
ta na banda i a bai paden i 
seguidamente a resultá den 
un espasio kaminda tin un 
sorto di kantina. Un mesa 
grandi ku sufisiente stul 
kaminda nos por a tene nos 
kombersashon. 
Un situashon no ideal, 
pero nos por a hasi e ur- 
gensia un rísiko. Un ofisina 
di gobernashon realmente 
mester ta aksesibel. 


KRALENDIJK -- E ko- 
mienso di e kampaña di 
informashon kontra abuso 
doméstiko i maltrato di mu- 
cha ku e tema bèrgwensa, a 
kuminsá na luna di sèptèm- 
ber. Sentral den e kampaña 
akí, ta un video kòrtiku partí 
den kuater pida kaminda ta 
sigui un famia. 
Den e video por mira e 
problemanan ku un famia 
ta enfrentá i kon esnan rònt 
di e famia ta reakshoná. E 
promé parti di e video a 


trata atake riba otro. 
Den e di dos parti por 
sigui mas tokante e situ- 
ashon di kas i kon e mama 
di Oscar ta hui pa su pro- 
blemanan. 
Hasi e tópiko di bèr- 
gwensa un tema ku por 
papia riba dje, no ta fásil i 
pa logra esaki mester di yu- 
dansa komo medio di ko- 
munikashon. 
E grupo di trabou pa e 
kampaña di informashon 
akí ku ta karga e nòmber 


‘Tei p’abo’, ke yuda vík- 
timanan i otronan enbolbí 
den kasonan di abuzo do- 
méstiko i maltrato di mu- 
cha, kon pa kana e kaminda 
korekto pa risibí yudansa. 
Tambe kon por duna yu- 
dansa i kon esnan den ser- 
kania di e víktima por tin un 
ròl pa yuda risibí yudansa. 
E meta prinsipal ta pa 
stòp e posibilidat ku situ- 
ashonnan por eskalá di tal 
forma ku nan ta sali for di 
man. Tambe e énfasis ta riba 


empoderá e víktima mes pa 
riba propio forsa e por tuma 
paso pa trese kambio posi- 
tivo pa por sali for di situ- 
ashon ku no ta bon. 
E grupo di trabou ‘Tei 
p’abo’ ta konsistí di re- 
presentantenan di Entidat 
Públiko Boneiru, Sentro 
Akseso Boneiru, Zorg en 
Jeugd Caribisch Nederland, 
Stichting 
Reclassering, 
Mental Health Caribbe- 
an, Voogdijraad i Praktijk 
Ondersteuning Huisartsen. 


KRALENDIJK – Un 
gran mayoria di Eerste Ka- 
mer a duna lus bèrdè na e 
kambio di lei dor di kua Ko- 
munidat di Skol Boneiru, 
SGB, ta haña e posibilidat 
pa ofresé mas edukashon 
na Papiamentu. 
E siman akí Eerste Ka- 
mer ta debatí ku minister 
Dijkgraaf di enseñansa, 
kultura i siensia, tokante e 
proposishon di lei ku ta hasi 
posibel pa studiantenan di 
MBO na Boneiru tambe 
por sigui e dos nivelnan 
di edukashon haltu na Pa- 


piamentu, e idioma madre 
di un parti grandi di e po- 
blashon di e isla. 
Solamente parlamenta- 
rio van Kesteren di PVV, 
a hiba palabra i a demostrá 
di su mes krítiko tokante e 
proposishon di lei. Djamars 
11 di òktober Eerste Kamer 
ta vota tokante e proposi- 
shon di lei. 
Na e momentu akí na 
Boneiru ta ofresé solamente 
eksámen riba e promé dos 
nivelnan 
di 
enseñansa 
sekundario di fishi na Pa- 
piamentu. Riba e nivelnan 


mas haltu, ta solamente Hu- 
landes. Dor di hasi posibel 
pa ofresé enseñansa di fishi 
riba nivel MBO 3 i 4 i e 
eksámennan mará na esaki 
tambe na Boneiru na Papia- 
mentu, e enseñansa di fishi 
na Boneiru segun e gabi- 
nete, por hunga un ròl mihó 
riba e nesesidatnan spesí- 
fiko di e merkado laboral 
lokal i di trahadónan ku ta 
dominá Hulandes insufisi- 
entemente por hasi ainda 
un paso den nan desaroyo 
di karera. 
Parlamentario 
Dijk- 


graaf a bisa e gabinete ku 
e proposishon di lei akí ke 
ofresé un trabou pa gru- 
ponan di meta spesífiko na 
Boneiru. 


Ku esaki e chènsnan ne- 
tamente ta bira mas grandi. 
E studiantenan di ken ta 
trata, ta netamente e fluho 
ku no ta dominá Hulandes 
sufisiente pa partisipá na 
e enseñansa. Papiamentu 
na MBO aktualmente ta 
solamente nivel 1 i 2, pero 
e studiantenan akí ke pro- 
fundisá mas riba nivel 3 i 
4, pa reforsá nan posishon 
riba merkado laboral lokal. 
Dijkgraaf a mustra riba 
e echo ku studiantenan di 
MBO despues di terminá 
nan estudio, ta haña akseso 
pa sigui traha den region. Sí 
studiantenan ke sigui MBO, 
e ora ei e gobièrnu mester 
pone fondo disponibel pa 
lèsnan èkstra di idioma. 
E petishon di SGB pa 
ofresé edukashon na Papia- 
mentu, te ainda tin relashon 
solamente riba edukashon. 


Kampaña kontra abuso doméstiko i 
maltrato di mucha 


Mayoria Eerste Kamer na fabor 
Amplia edukashon Papiamentu na SGB 

Mi prima Faridah, yu muhé di 
mi ruman muhé, Claire ‘Lai’, a 
pone un foto di su welo i mi tata 
Nicolaas Lourens Engelhardt, e 
nabegante ku a hiba nabegashon 
te arte, riba Facebook. 
Seguidamente mi prima Mayra 
for di Boneiru a manda un foto pa 
mi riba Facebook di mi tata sabí, 
kende a eksperensiá hopi kos du- 
rante su bida. 
Tata di Mayra tambe, mi tio 
boneriano di parti mama, John 
Philip Frederick Craane, yamá 
Buchi, ya for di edat yòn a skohe 
pa nabegante. Despues di un tem- 
pu largu di nabegashon, Buchi a 
bira lots na St. Maarten. 
Aktivo den resistensia 
Promé ku mi konta tokante mi 
tata, mi ta usa e oportunidat ku mi 
primanan a ofresé mi pa ekspresá 
algun palabra na nabegantenan 
di Antia durante segundo guera 
mundial. 
Hopi antiano durante segundo 
guera mundial, tabata aktivo den 
resistensia, tabata bringa kontra 
e alemannan, haponesnan i e in- 
hustisia, algun di nan a sobrebibí, 
hopi nò. 
Siudadanonan di Antia tambe 
a muri dor di violensia di guera, 
pensa na e noufragio di e barku di 
pasahero Simon Bolivar ku a dal 
den minanan aleman i a senk, ka- 
minda hopi hende di Antia a muri, 
bou di kua hopi hende muhé i mu- 
cha. 
Sinembargo, sea awor nan ta 
siudadano òf nò, sea nan a sobre- 
bibí òf nò, parse ku nan storianan 
ta poko konosí. 
I e hopi nabegantenan di An- 
tia ku a bira víktima di segundo 
guera mundial, ainda no a haña òf 
a haña ménos òf totalmente nin- 
gun atenshon. Ku esaki mi ta in- 
tentá ku e storia di nabegashon aki 
pa trese kambio. 
‘Parti di área Kòrsou’ 
Durante segundo guera mun- 
dial e trono prinsipal di Shell, ku 
desde su institushon ta establesé 


Nabegantenan boneriano den 
Segundo Guera Mundial 


Pa: Gilbert Engelhardt 


na Den Haag, a keda trasladá pa 
Kòrsou, e isla mas grandi di e seis 
islanan karibense di e kolonia hu- 
landes ku huntu e tempu ei tabata 
yama ‘Parti di área Kòrsou’. 
A trasladá tambe diesdos em- 
presa ruman di Reino pa e isla di 
Kòrsou. Shell tabata un di e kom- 
panianan kaminda e meta prinsi- 
pal tabata gana sèn i pa e kom- 
pania di petrolio komersial akí e 
énfasis tabata pa ganashi, te asta 
nesesario pa e supervivensia. 
Kisas e traslado na Kòrsou a 
skapa e eksistensia di Shell. Asina 
ku segundo guera mundial a ku- 
minsá, e produkshon di petrolio 
a intensifiká enorme i direpente 
mitar di mayoria kombustibel pa 
e aliadonan a bini di parti di área 
Kòrsou. 
Desde 1941, 80 porshento di 
e stòk total di kerosin pa avion 
a bini di e aliado den wèst, parti 
área Kòrsou. E pelea na Nort A- 
frika tabata drai totalmente riba 
petrolio antiano. 
Na 1944 i 1945, 75 porshento 
di e kombustibel pa e guera den 
Oséano Pasífiko, tabata proseden- 
te di parti área Kòrsou. E empresa 
hulandes Shell i Reino Hulandes, 
a gana hopi miar na Kòrsou. 
Solamente e salida di Shell den 
añanan 70 for di Kòrsou, no tabata 
di Reino. 
Temor 
Durante Segundo Guera Mun- 
dial, supmarinonan aleman a sòru 
pa temor bou di nabegantenan 
antiano, personal di tènkernan di 
Shell i Lago. Un di e dianan di 
mas pisá di Segundo Guera Mun- 
dial pa e nabegantenan akí, tabata 
16 di febrüari 1942. Riba e dia ei, 
e alemannan a senk sinku tènker 
den laman rònt di Kòrsou i Aruba, 
ku komo konsekuensia hopi mor- 
to, herido i desaparishon. 
Riba mesun dia, dilanti Sint 
Annabaai, e haf di Kòrsou, tor- 
pedo a alkansá ainda dos tènker, e 
unu Rosalia a senk i e otro Rafaela 
a risibí hopi daño, pero danki Dios 
no a senk i asina a evitá ainda un 


desaster grandi. 
Habitantenan di nos islanan 
tambe tabata biba den temor 
grandi i anochi mester a paga lus, 
pasobra e alemannan ketu bai ta- 
bata ku nan supmarinonan den be- 
sindario i lus por a yuda nan ku 
orientashon. For di investigashon 
a sali na kla sí nan a logra pa bula 
e refinerianan, segundo guera 
mundial lo a dura mas largu. 
E aliadonan e ora ei por a keda 
kasimente sin kombustibel pa nan 
barkunan i avionnan di guera. 
Víktima di guera 
Hopi antiano tabata nabegante 
i a muri durante segundo guera 
mundial, mayoria tabata di Bo- 
neiru i Kòrsou, di Boneiru algu 
mas. Nos mester pensa hopi mas, 
ku tantu Boneiru i Kòrsou mas òf 
ménos tabatin mesun tantu víkti- 


ma mortal, Kòrsou e tempu ei mas 
ku dies biá mas tantu habitante. 
Aruba tambe e tempu ei taba- 
tin mas tantu habitante ku Bo- 
neiru i tabatin tambe e refineria 
Lago, pero tòg Boneiru durante 
Segundo Guera Mundial tabatin 
hopi mas tantu kaso di nabegante. 
No ilógiko, pasobra bonerianonan 
semper tabata nabegante. Kasi tur 
famia boneriano a pèrdè ser kerí 
durante Segundo Guera Mundial 
riba laman. 
E mayoria kaso di Segundo 
Guera Mundial bou di nabegan- 
tenan di Islanan Ariba, ta di Saba, 
e isla mas chikitu di e anterior 
Antia Hulandes, a pèrdè den kom- 
parashon mas hende riba laman 
ku e otro dos islanan ariba huntu. 
Den hopi laman na mundu tin 
graf di víktima di guera. Hopi 
víktima di Antia a haña un graf di 

nabegante den Noordzee, Oséano 
Atlántiko, Laman Chines, pero 
mas tantu graf i nabegante ta keda 
den Laman Karibe. 
Apesar di tur kos, tènkernan ta- 
bata nabegá for di Laman Karibe 
pa Venezuela pa buska petrolio. 
P’esei Laman Karibe tabata hopi 
okupá, un laman peligroso. Atake 
di supmarinonan aleman tabata 
hopi i dirigí riba tènker ku tabata 
transportá petrolio riba e ruta di 
Venezuela pa Antia. 
E supmarinonan aki tabata 
lansa torpedo riba tènker kargá 
ku petrolio i tabata eksplotá i 
senk. Mayoria biá e tripulashon 
di e tènkernan aki tabata antiano 
ku nunka a sobrebibí un desaster 
asina. 
Monumento 
Na Amsterdam tin un monu- 
mento di nabegashon ku nòmber 
di e antianonan, nabegantenan i 
pasahero, ku tabata riba barkunan 
merkante, ku a pèrdè nan bida du- 
rante Segundo Guera Mundial. 
Riba tur e seis islanan di e ante- 
rior Antia Hulandes tin un monu- 
mento konmemorativo di segundo 
guera mundial ku un plachi riba 
kua e nòmbernan di esnan ku a 
pèrdè nan bida. E monumento na 
Kòrsou ta den forma di un barku. 
E monumento konmemorativo di 
Segundo Guera Mundial na Kòr- 
sou ku un figura di un hende muhé 
yama ‘libertat di laman’ i ta pará 
riba un konstrukshon di piedra 
den laman. E ta duna un inmensi- 
dat un biá mas di laman, den kua 
asina tantu nabegante a pèrdè nan 
bida pa e libertat. 
Yènchi i Yanchi 
Indikashon pa skirbi e storia 
di nabegashon akí, ta e foto riba 
Facebook di mi tata ku e prima- 
nan Faridah i Mayra, a pone. 
P’esei finalmente mi a skirbi al- 
gun frase tokante e nabegante akí, 
pasobra e ta parse komo e hòmber 
aki tabata nasé pa laman. Mi tata, 
otro nabegante, a nase na Boneiru 
den e kaya ku aktualmente yama 
Kaya Albert Engelhardt, yamá na 
mi tata su ruman mas grandi Al- 
bert, ku e beinam Yanchi. 
E nòmber di mi tata tabata 
Nicolaas 
Lourens 
Engelhardt, 
pero manera serka tur boneriano, 
e tambe a haña e beinam di Yèn- 
chi. Su beinam pues ta diferensiá 
un lèter for di esun di su ruman 
mas grandi. Pero nunka tabatin 


bruashon, pasobra tur hende ko- 
nosé e ruman mas chikitu di e 
famia Engelhardt komo Kapitan 
Yènchi. Ya promé ku Segundo 
Guera Mundial e tabata kapitan 
riba golèt i barku di bela di dos i 
mas mast, ku tabata nabegá entre 
e islanan karibense i Sur Amérika. 
Despues di e periodo di barku di 
bela, e tabata stürman i kapitan di 
diferente barku merkante. 
Kapitan 
Yènchi 
konstante- 
mente tabata tabata traspasá su 
konosementu i tabata komprondé 
e arte pa splika algu asina bon, ku 
sí bo mester kòrda i no lubidá fá- 
sil. Hopi a siña e arte di stürman 
for di dje i hopi nabegante a haña 
lès di nabegashon i lei di nabe- 
gashon serka dje, ku ketu bai e 
tabata yamá ‘leinan muhá’. Loke 
mi a siña di nabegashon di dje i 
no a haña na skol di nabegashon, a 
sirbi komo un bunita prenda serka 
mi koleganan i pilotonan di KLM 
den e seshon di nabegashon. 


Realidat diario 
Durante henter segundo guera 
mundial, Yènchi a nabegá komo 
kapitan di barku entre supma- 
rinonan aleman i tènker bai bin 
entre Sur Amérika i e islanan pa 
suministrá kuminda. 
Anochi mester a nabegá sin lus 
i durante e ruta e tabata pone su 
tripulashon na prueba. 
Temor pa tur hende na bordo 
tabata un realidat diario. 
Komo kapitan, Yènchi kon- 
tinuamente mester a nabegá ku e 
imposibilidatnan, kaminda hopi 
biá e mester a riska su bida i di 
e tripulashon, pa alkansá metanan 
kasimente imposibel. 
Loke mester a sosodé, e tabata 
hasi ku tur esfuerso i amor puru 
pa e fishi di nabegante. 
Segun su tripulante, realmente 
e no tabata mira nada enkontra, òf 
manera e mes lo a bisa: “Niun la- 
man ta muchu haltu momentu ku 
e mester sosodé.” 
E mihó hòmber tabata un gi- 


gante di kasi dos meter i mesora 
ta hasi un impreshon kolosal, pero 
ketu bai tabata dispuesto pa un 
kombersashon ketu i nunka duru. 
Semper e tabata supestimá pa 
reakshoná i tabatin un uso di idi- 
oma típiko riku. Hopi biá e por e 
konta loke otronan a kontribuí pa 
un mihó mundu, pero semper ta- 
bata keda ketu riba su propio kon- 
tribushon. 
Aktualmente bonerianonan di 
kas ta modesto, pero te asta pa nan, 
kapitan Yènchi tabata e ehèmpel 
di modestidat, kende nunka tabata 
sinti su mes balente, pero sí loke 
e tabata. El a skèts loke el a hasi 
durante segundo guera mundial 
komo algu ku tur hende for di hu- 
manidat por a hasi, simplemente 
pasobra e mester a sosodé. 
E ta tambe un milager ku el a 
sobrebibí segundo guera mundial, 
pasobra hopi di su amigunan i 
kolega nabegante tabatin ménos 
suerte. 

KRALENDIJK -- Djárason atardi COMCABON a organisá e tradishonal kareda di Regata, despues ku 2 aña no por a hasi esaki debí na e pan- 
demia di Covid-19. Mas ku 70 hende a inskribí. Julian Baker Echavaria tabata e promé koredó ku a krusa linia dilanti di Karel’s Beach Bar e atardi. 
El a kore 5 kilometer den un tempu di 18 minüt i 46 sekònde. COMCABON ta gradisí Your Fit Bonaire kende ta nan spònser prinsipal. E kareda a 
kuminsá na Stadion di Playa i terminá na Karel’s Beach Bar, pasando den algun bario. 


Resultado: 


Kabayero 


8-11 aña 1 Vinne Knevel 4.19 


12-15 aña 
1 Esteban Medina 
3.15 
ganadó apsoluto 2 km 


2 Gilbert Lai 3.16 


16-18 aña 
1 Marcel Spruit 21.12 


2 Gijs Haardt 22.45 


19-30 aña 
1 Julian Baker Echavaria 18.46 
ganadó apsoluto 5 km 


2 Bastian van Eijsden 21.38 


31-40 aña 
1 Dennis van Brummen 19.13 


2 Tom Homburg 
19.53 


41-50 aña 
1 Lucas Wenniger 20.23 


2 Cassius Coffi 21.03 


50+ 1 Leon Martijn 20.05 


2 Fons de Bie 22.32 


Damas 


16-18 aña 
1 Renee Wever 
28.13 


2 Lisanne de Kloet 32.17 


19-30 aña 
1 Nicole Mekkelholt 25.45 


2 Liz Hendriks 26.06 


31-40 aña 
1 Josje Peters 20.13 
ganadó apsoluto 5 km 


2 Stefanie Zwennes 23.52 


41-50 aña 
1 Nicole Wijnschenk 22.43 


2 Bianca Perfoks 29.20 


50+ 1 Angelique Ruijgrok 28.00 


2 Annemiek Le Noble 29.10 


COMCABON ta yama danki na tur ku a partisipá i keda pendiente pasobra tin diferente aktividat promé ku 2022 terminá. 
Danki spesial na e spònsernan di e kareda Stichting Hart voor Bonaire, Bonaire Dutch Caribbean, Delta, Karel’s Beach Bar & Watersport. 


Julian Baker Echavaria ganadó 
di kareda di Regata 

Djaweps anochi, apesar ku den anochi tempran áwaseru a kai na diferente okashon, awaseru a komporté na momentu ku e arubano Jeon a subi 
esenario. Sigur por a spera mas hende sí áwaseru no a kai pa nan a presensiá Jeon. Jeon a pasa den e mihó tempu e anochi, sin áwaseru. Asina mes 
tabatin hopi hende ku a keda spera riba e presentashon di Jeon ku tabata tremendo. 
Jeon a pone tur hende move 

Kualke forma di músika 
sagrada, inkluyendo la músika 
outóktono, ta apto si e ta re- 
spondé na e spiritu, na e natu- 
ralesa i na e elementonan di 
selebrashon di e misterio di 
Kristu i si e no ta stroba e de- 
bido partisipashon di e pueblo 
di Dios. 


Ta nesesario balorá i promové 
koronan i ministerionan di kan- 
to litúrgiko, vinkulá na paroki- 
anan, bon formá, ku no ta bus- 
ka ekshibishonismo i sa na in- 
tegrá nan mes adekuadamente 
den e selebrashonnan. Nan ta 
un berdadero servisio na 
Señor i na Iglesia. 


Un bon organisashon litúrgiko 
semper lo evitá solistanan òf 
koronan kontratá pa diverso 
okashonnan ku ta tuma lugá di 
e asamblea, ku kasi semper ta 
buska na protagonisá un 
“show” i ku ta mas den fun- 
shon di un pago ekonómiko ku 


No resa durante konsagrashon 


Tin personanan, ku den Santa Misa, durante konsagras- 
hon, miéntras e saserdote ta pronunsiá e palabranan di Hesus 
den e último sena, nan tambe ta resa i algun di nan ta hasié na 
bos abou i otronan ku ya a siña esaki, inkluso, ta ripití e pala- 
branan di konsagrashon ku e saserdote. 
Henter misa ta un sakrifisio di Alabansa, pero tin momento- 
nan spesífiko manera Konsagrashon, den kua esun ku ta pa- 
pia, ta e saserdote, pues e ta hasié “in persona Christi” ke 
men, den persona di Kristu. 
Ora e, ta ripitiendo e palabranan di Hesus, fielnan simple- 
mente mester, “skucha i kontemplá” e milager ku ta sosodien- 
do, i no pone nan mes pa hasi nan orashonnan personal i ménos, 
na bos altu, ya ku lo yega e momento, despues di a risibí, pa 
bai na nan lugá i resa ku Señor. 
Esun ku ta papia durante konsagrashon, ta laga mi pensa 
riba un Apóstol, ku den e último sena, ora Hesus tabata dunando 
su Kurpa i Sanger, e lo tabata papiando sin skucha e Maestro. 
Asina, ora abo ta den misa, i ta yega na Konsagrashon mira 
fijamente, loke a sosodé riba Altar, skucha Hesus, ku ken ta 
esun resando na Tata i ofresiendo su mes; i tambe kontemplá e 
milager. 
Warda silensio den e momentonan adekuá, ta tambe resa, 
pues orashon komo diálogo, no ta únikamente papia, sino tam- 
be sa na skucha. 


di un servisio litúrgiko. 


E mihó kantika ta esun den 
kua e ta logra integrá di forma 
ekilibrá partisipashon di e 
asamblea ku intervenshonnan 
di e koro i di e solistanan. 
Hasiendo, por ehemplo, un 
diálogo entre antífona i strofa- 
nan. Den ningun selebrashon 
liturgia, pa ningun motibu, e 
asamblea por keda muda i 
marginá di e kantika. 


Ta nesesario hasi esfuerso pa 
kanta bon, ku klaridat, ku sim- 
plesa i ku un stèm. Mester 
kanta kantikanan den kua ku , 
dor di e músika, e tono i move- 
mentu fielnan por partisipá. Ta 
yuda hopi ku un direktor ta 


sidat pa regla e volúmen i ku 
ta práktikamente un orkesta 
den man di un solo tokadó. E 
ta nesesario balor’é i tok’é ku 
propiedat pa duna splendor 
na e kanto. 


Tur instrumento i hasta e koro 
mester keda ketu ora e saser- 
dote òf un ministro na bos altu 
ta pronunsiá òf ta kanta un 
teksto ku ta korespondé na su 
funshon propio. Mester tene 
kuenta ku esaki prinsipal- 
mente durante e plegaria eu- 
karístiko. 


E kantika di entrada mester 
yuna na krea e sentido di ko- 
munidat i prepará henter e 
pueblo pa e selebrashon. No 
mester prolongá esaki ora ku 


Kor Fayalobi 
pa skucha e lektura di Evan- 
gelio. 


Ta masha kumbiniente, al 
ménos den solemnidatnan pa 
kanta e antífona di e salmo re- 
sponsorial. Por kanta e salmo 
si únikamente tin un kantante 
ekselente; di lo kontrario, ta 


ensayá promé ku e asamblea i 
ku esaki tin al ménos e letran- 
an di e kantikanan. 


E instrumentación tei pa ko- 
mpañá i sostené e kanto; pues, 
e no mester tapa e bosnan ni 
stroba ku ku ta komprendé e 
teksto. Amplifikashon di eki- 
ponan mester ta moderá i no 
ta kumbiní pa hasi uso dema- 
siado di “rhythm box”. 


E instrumento litúrgiko pa ek- 
selensia ta e òrgel. E ta e úni- 
ko ku por proporshoná un 
struktura harmónika komple- 
to, ku ta poseé un gran diver- 


tur ministro a yega. Tampoko 
sobra kantikanan mester dura 
mas ku akshon òf e rito ku e 
ta kompañá. E kantika no 
mester hasi e selebrashon pisá 
ni alargá esaki. 


Mester kanta e “Señor tene 
piedat”, e “Gloria”, e “Santu” 
i e “Lamchi di Dios” siguien- 
do su teksto litúrgiko i ohalá 
ku partisipashon di henter e 
asamblea. Únikamente du- 
rante temporada di Kuaresma 
nos ta kanta aleluya; den so- 
bra di aña e mester ta e akla- 
mashon ku kua, pará, e 
asamblea ta prepará su mes 


mihó resit’é. Por kanta e ak- 
lamashonnan denter di e ple- 
garia eukarístiko, pa nan im- 
portansia. Ta destaká e gran 
“amèn” ku kua e pueblo ta hasi 
henter e plegaria eukarístiko di 
dje. 


Tur esfuerso ku ta ser hasi pa 
kanta bon den e akshon litúrgi- 
ko ta keda ampliamente ko- 
mpensá ku e splendor i e ale- 
gria di un selebrashon, ku ta 
glorifiká Dios i ta edifiká e 
komunidat kristian. 
Pa Ricardo Tobón Re- 
strepo 
Arsobispu 
di 
Medellín 


Kon un koro di parokia mester kanta? 


Ricardo Tobón Restrepo 


Kor The Vocals 


Kor Touch of Spirit 

Tonchi, nos a skapa un biá mas. E 
ola tropikal a kue otro direkshon. 
Awèl si, ma asina mes ainda tin ta 
murmurá ku atrobe nada no a pasa. 
Minsa si ta manera Miami nan ke mira 
Boneiru. Bou di awa i un desaster. 


M’a mira hendenan masha desente, bon bistí ku sa kon presentá nan 
mes komo profeshonalnan haltu, eduká, ku bon manera. Hendenan ku 
ta okupá funshonnan prominente, ku tin influensiana riba e generashon 
nobo, trahadó di banko, trahadó den enseñansa, trahadó den kuido, asta 
mandatario nan. 
*** 
E pelíkula tin poko partinan masha pekuliar i interesante. Demonstrando 
Machu Krioyo den lus di dia, pero kònkòmber den skuridat. Ken mi ta pa 
husga, nos tur tin nos kos. 
*** 
Pero Madam X. a keda tur asombrá pa loke ta riba pantaya mi dilanti. 
Hòmber kasá ku bida desente ta baila disparati i chulia ku muhé i hòm- 
ber. Den dia ta flùit tur muhé ku pasa nan dilanti i yama nan dushi pero 
mardugá ta bòltu pa otro hòmber subi nan lomba. Hòmbernan marka Pe- 
terpan, pindakas gròf. Pero ya kiko ke hasi? Si naturalesa mes a produsí 
mafundía. 
*** 
Mi ta kere ku den oranan di mardugá tin algu ta sosedé, mané algu 
mágiko. Algu ku ta kita tur brek di desensia. 
*** 
Hòmbernan balente ku supuestamente ta gana plaka brutu ta kita sèn 
for muhénan fuma ku ta lucha ku un suèldu mínimo. Bèrgwensa a kaba i 
asina e palabra SINBERGUENSA a nase. 
*** 
Hòmber yòn ku ta buska muhé di edat pa dal kabes abou. No ta amor 
te kos ta falta di entrada. Mané muchanan yòn ta bisa awendia, ‘un bon 
lantá Machi a haña’. Dikon no ta honesto? Djis splika Machi bo intenshon 
di djigolo i anochi bo por dal kòpròl sin hunga ròl. 
*** 
No papia mes di e papi suku ku ta kaba di selebrá su aniversario di oro 
mainta, saka potrèt pa korant i anochi kore bai serka e muhé yòn. Pa kiko 
gaña bo mes? Bo sa bon bon pa kiko e ta ku bo. 
*** 
Den dia ta prens riba kabai blanku ku ta kana man bon tene ku e kasá. E 
pober muhé ta kere ku el a kasa ku gran hòmber i anochi e hòmber ta bira 
e propio kabai pretu ku ta monta tur loke e haña mal pará. Madam X. ta 
komprondé ku hòmber mester keda aktivo. E prostat tin ku keda den bon 
kondishon! Pero mi shon, hasié na kas no! 
*** 
Den e dokumental ta pidi pa evitá malesa ku ta kaba ku bo bida i esun di 
bo kasá. No bebe awa sushi pafó di bo kura di kas. Evitá di kontaminá bo 
kasá. Ta kon e kos ei por sosedé. Señora kasá mester bishitá Fundashon 
Kuido pa Bista i Oido? Òf ta mihó soltero ku mal kompañá? 
*** 
No kere ku e dokumental a spar nos muhénan. Nan a deskribí muhénan 
ku ta bira machu i ta pasa ku poko konènchi di playboy ku ainda tin nan 
pèmper bistí. Ku atras bon formá i drechá. 
*** 
Ta di komprondé. Si tin mas kònkòmber ku hòmber, tin muhé ku ta wak 
e tipo di muhé ku ta mas hòmber ku un kònkòmber. Un kos Madam X. ta 
bisa: ‘M’a biba te mira....’ 
*** 


Grandinan ta bisa ku anochi ta pa drumi. Apesar di e sabiduria aki, Ma- 
dam X. no ta drumi tur anochi. Algun dia pasá mi a wak un dokumental 
tokante bida di anochi na Boneiru. Mi a skirbi tokante esaki i mi a mand’e 
pa BONERIANO. Pero nunka a publik’é. Mi ta kere ku ta pa motibu ku ta 
kritiká nos hòmbernan. 
*** 
Mi amigu kabes rondó, a bisa mi ku no tabatin espasio den korant. Mi 
no ta kere nada di esei. Un hende ku ta traha den redakshon di e korant 
di pueblo, a bisa mi ku tabatin lugá den e korant. Mi no ta menshoná su 
nòmber pa no hink’e den problema. Boso mes sa kon skèrpi e pèn di mi 
amigu ta. 
*** 
Awor m’a bin komprondé ku tin un hende muhé sintá den e stul di mi 
amigu. Awèl, m’a pensa esaki ta mi chèns. Laga mi bolbe manda loke 
m’a skirbi i wak sí e ta publik’é. Alabes mi ta mustr’e kon bon mi inten- 
shon ta. Bo mes sa, ta ku bakoba ta kumpra makaku! 
*** 
Título di e dokumental ta: “anochi tur pushi ta pretu”. Mi ke konta to- 
kante esaki aunke hopi hende lo tuma mi na malu. Kòrda bon, ami ta djis 
konta loke NPO-4 a pasa. Esta un koinsidensia rekonosé partinan di nos 
dushi isla den e dokumental aki. 
*** 
Tin hopi hende ku talento riba e pida baranka aki. Hendenan ku por gana 
un premio Oscar. Meresidamente nan nòmber mester ta riba mosaiko di 
fama na Broadway. 
*** 
Madam X. gusta e mensahe di e pelíkula aki. Algu simpel pero na mes 
momentu profundo, aparensia por gaña bo. Konklushon ta ku aparensia 
no ta importante, imágen di hende por trese realidat falsu dilanti. 
*** 
E dokumental a kuminsá bon fuerte. Ta para ketu ku anochi maskarada 
di hende ta kai. Den skuridat di mardugá, alkohòl i droga ta paralisá 
alma. Desharmá nan kapa i nan maskarada di desensia ku nan ta kana 
ku n’e durante dia. Kisas ta simplemente e echo ku mardugá bo por 
skonde bon den skuridat? Lo ta un bentaha pa saka loke bo tin paden 
skondí, pasombra mayoria hende ta drumí den nan kama i tin ménos 
atenshon i wowo pa mira kiko ta pasando. 
*** 


Anochi tur pushi ta pretu 


MADAM 
X 

KRALENDIJK – Du- 
rante e promé kongreso di 
M21, lider polítiko di e par- 
tido, Daisy Coffie, a intro- 
dusí e lema pa kampaña pa 
e próksimo elekshon ‘Ku 
kurason pa pueblo Boneria- 
no’, loke mester ta e himno 
polítiko den tur skina i kas 
di Boneiru e próksimo tem- 
porada. 
‘Nos kurason ta bati pa 
nos pueblo’, esaki no ta un 
gritu bashí, pero Boneiru 
mester bira un isla kaminda 
ta dushi pa biba, kaminda 
nos ke ta 24 ora pa dia i ka- 
minda e turista tambe ke ta. 
Pa tal rason M21 ta bai 
konsentrá su bista i su es- 
fuerso pa konbertí barionan 
den realmente sitionan ku 
ta agradabel pa ta i pa biba i 
pasa 24 ora pa dia. 


Ambiente saludabel 
Pa realisá esaki, segun 
Coffie, M21 ta bai organisá 
barionan físikamente di tal 
forma ku nan ta bira agrad- 
abel pa hende biba. 
Barionan mester tin nan 
infrastruktura na òrdu, nan 
mester tin fasilidatnan ku 
tur hende di bario por hasi 
uzo di dje, nan mester tin 


Lema di M21 
‘Ku kurason pa 
pueblo Boneriano’ 


seguridat. 
Den un palabra, bario- 
nan mester ofresé un ambi- 
ente saludabel pa biba. 
Un ambiente saludabel 
ta unu ku e hende ta ekspe- 
rensiá komo agradabel, ku 
ta invitá e hende pa kom- 
portá su mes saludabel i de- 
sente i ta un ambiente ku ta 
stimulá un bida salú. 
Mas konkreto, Coffie 
ta sigui, un ambiente sa- 
ludabel ta barionan limpi 
i sigur, tin posibilidat pa 
hende move i hasi deporte, 
bario kaminda hende por 
kore baiskel, kana, djòg, 
aksesibel fásil for di tur ka- 
minda ku un bon transporte 
públiko. 
Tambe bario ku fasili- 
dat pa hende por topa otro, 
bario ku ta tene kuenta ku 
nesesidatnan di gruponan 
spesífiko, manera hende 
grandi, hende ku malesa- 
nan króniko, hende defisi- 
ente, hende di klase di en- 
tra da abou. 
Bario ku un medioambi- 
ente bon kuidá na fabor di 
e hende, bario ku sufisiente 
aria bèrdè i naturalesa bon 
kui dá, bario ku sufisiente 
kas duradero i pagabel pa 


tur grupo di hende, bario ku 
ta brinda un oferta variá di 
provishonnan ma ne ra bibi- 
enda, skol, tienda, espasio 
pa kultura, empre sa, espa- 
sio pa hasi deporte, etc. 
Tur esaki na servisio di 
e hende. 
Pues, bario ku ambiente 
saludabel ta tene kuenta ku 
tantu e aspekto físiko komo 
e aspekto sosial. 
Ku e vishon akí, di akue- 
rdo ku Coffie, por realisá 
huntu e birtutnan outéntiko 
boneriano, manera kantá 
dor di Popo Ricardo, ‘Bo- 
neiru e splendor den Antia’ 
ku e pala bra nan, ‘Nos no 
ta riku, pero muchu ménos 
pober, trankili dat te grande- 
sa di nos pueblo. 
Honrades ta kuna di 
Bonei ru. Paraiso, p’ eterno 
pas i bon boluntat’. 


Partisipashon importante 
Coffie a sigui bisa, un 
parti esensial ta partisi- 
pashon di e hende. 
E hende, e siuda da no 
mester sinti’é Boneriano. 
Pa M21 e Boneriano ta 
tur hen de ku ta biba na e 
isla akí, ta aportá i ta par- 
tisipá den desaroyo di nos 
isla. 
Mester krea struktura i 
pone fondonan pa e siuda- 
da no por partisipá aktivo 
den desaroyo di su bario. 
Partisipashon 
aktivo 
di nos hóbennan tambe ta 
hopi importan te. Mester 
krea struktura ku e hóben 
por duna aktivamente su 
aporte na idea i solushon- 
nan. E hóben ta nos futuro 
i mester sin ti’é involukrá 
den desishonnan ku ta kon- 
serní su futuro, Coffie a 
trese dilanti. 
Coffie: “Ku e kompro- 
miso akí i ku dedikashon 
inkansabel, nos lo kon struí 
barionan fuerte i saludabel 
i kuné un Boneiru fuerte 
i salu da bel ku lo ta kla pa 
asumí mas responsabilidat 
ku aktualmente nos tin.” 


KRALENDIJK – Dam- 
nan alrededor di bario 
Rincon a kue bon awa e si- 
mannan ku a pasa debí na e 
yobidanan ku tabatin. 
E siman aki ta e di tres 
siman tras di otro ku basta 
yobida, spesialmente na 
e parti nort di Boneiru, na 
unda Rincon ta ubiká. 
Anke hopi di nan den mal 
kondishon, tòg por a ripará 
ku tantu e dam komo e bu- 
rakunan for di unda ta saka 


Damnan banda di Rincon 
a kue hopi awa 


greis a wanta hopi awa. Por 
ehèmpel e burakunan den 
besindario di Pos di Shon 
Leu. Dam di Paulus, situá 
pariba di Rincon, ta yen di 
awa. Tambe Tanki Bentura 
nortwèst di Rincon. Pero pa 
straño ku por parse, Dam 
Grandi na Playa Grandi no 
a kue awa. 
E fotonan ta duna un bi- 
sta di algun dam ku awa. 
Tambe Dam Grandi sin 
nada di awa ainda. 

ORANJESTAD – Deaxo 
Croes a landa diasabra cu 
a pasa casi 35 kilometer 
como parti di su prepara- 
cion pa dia 19 di november 
venidero realisa e hazaña 
Crossing for Prevention. E 
evento aki di Punta pa Pun- 
ta a acapara hopi atencion 
rond di Aruba y cerca nos 
isla ruman Corsou. Esaki ta 
Deaxo su ultimo long dis- 
tance swim prome cu e lan- 
da di Boneiro pa Corsou. 
“Mi ta hopi satisfecho 


cu e experiencia di diasa- 
bra cu a pasa” asina Deaxo 
Croes a bisa ora cu el a yega 
Baby Beach banda di 3:30 
di atardi. Ta interesante pa 
nota cu Deaxo a cuminsa e 
trayectoria banda di 2:30 di 
marduga, cu ta un ora basta 
inusual ora pa landa tempo 
largo asina. E trayectoria di 
diasabra a dura casi 14 ora. 
E motivo cu a landa den 
marduga tabata pa Deaxo 
custuma cu loke lama ano- 
chi ta trece cu ne; loke e ta 


bay afronta tambe ora cu e 
landa di Boneiro pa Cor- 
sou. “Cuminsa marduga cu 
e trayectoria di landamento 
ta pa mi custuma cu scuri- 
dad di lama, e biento, cori- 
ente y ola. E intencion ta pa 
mi haci mescos ora mi sali 
marduga for di Boneiro pa 
Corsou”. 
E experiencia a mustra 
cu den oranan di anochi e 
lama tabata mas calmo, y 
na midi di e landamento pa 
Baby Beach, e lama, cori- 


ente y ola a bira mas brabo. 
Un momento hopi emocio- 
nal durante e trayectoria a 
sosode na Mangel Halto, 
Pos Chiquito, unda un pu- 
blico grandi a acumula y 
muchanan como parti di 
nan training di landamento 
a compaña Deaxo un rato 
den lama rumbo pa Com- 
mandeursbaai. E tabata un 
bunita vista cu ta demostra 
cu laman por ta un medio 
importante pa nos desaroyo 
sano como comunidad. 
Banda di 3:30 di atardi 
Deaxo Croes a yega Baby 
Beach, cansa, pero satis- 


fecho. “Mi kier a gradici 
nos team completo pa e 
entusiasmo, pasion y dedi- 
cacion pa e logro di awe”, 
asina Deaxo a bisa despues 
di a sali for di lama. “Awor, 
nos bista ta pa Boneiro y 
Corsou, dia 19 di novem- 
ber. Tur nos esfuerzo di lan- 
da y tur loke ta bay hunto 
cu esaki ta pa nos duna un 
aporte chikito na algo cu ta 
mishi cu nos tur, esta can- 
cer. Un apelación grandi 
pa henter nos comunidad, 
pa haci un donacion na e 
fundacionnan di cancer”, 
Deaxo a finalisa. 


Cu Punta pa Punta tra’i lomba 
Enfoke total di Deaxo Croes awo ta riba 
Crossing For Prevention 


WILLEMSTAD—Dja- 
mars último konseho di 
minister a reuní i a tuma 
vários desishon riba dife- 
rente tópiko di interes ge- 
neral pa Kòrsou. 


12.5% 
Konseho 
di 
min- 
ister 
riba 
petishon 
di 
minister di maneho di 
obernashon,planifikashon i 
servisio públiko, sa bai di 
akuerdo ku redukshon di 
12.5% riba kondishonnan 
laboral di ámtenar. Esaki 
bou di kondishon ku no tin 
opheshon pa pone riba pa- 


Komishon sentral a reuní djamars ultimo 


pel dos punto ku sindikato 
a pone riba papel. 


Akuerdo 
E sindikato ku ta repre- 
sentá e trahadónan a pro- 
poné pa reintrodukshon di 
6% di `vakantiegeld` den 
2023 pa e amtenar. 
Tin fondonan reserva pa 
esaki den e konsepto presu- 
puestario di 2023. 
Tambe a bai di akuerdo 
pa eliminashon di reduk- 
shon di oranan di fakansi, 
mirando ku esaki no ta 
trese ningun gastu kuné. 
Pero esaki bou di e 


kondishon ku e lei di 
normering topinkomen ta 
drenta na vigor, ta trata kon- 
septo di presupuesto 2023 
pa paga `vakantiegeld` i 
parlamento ta aprobá esaki, 
i por último ta tene kuenta 
ku estado di likides di Kòr- 
sou na momentu di paga 
`vakantiegeld` na 2023. 


Sosten likides 
A trata tambe sosten di 
likides. Riba esaki a bai 
di akuerdo pa ratifiká e 
desishon ku a tuma riba 
29 di sèptèmber 2022 den 
kuadro di instrukshonnan 


ku a duna Minister Pleni- 
potensiario Manuel, rela- 
shoná ku e sosten di likides 
pa e di 4 kuartal i progreso 
di reformanan tratá 30 di 
sèptèmber último. 


Algemene Rekenkamer 
Riba djamars konseho 
di minister a bai di akue- 
rdo tambe ku kontenido ku 
e konsepto di lei aprobá pa 
trese kambio den e lei di 
`Algemene 
Rekenkamer 
Curaçao` (ARC). Ta bai 
presentá esaki na gober- 
nadó Wout ku finalmente 
mester firma esaki. 


Kondekorashon Real 
A bai di akuerdo ku e 
proposishon di Komishon 
Kondekorashon pa duna 14 
persona postulá haña Kon- 
derokashon Real pa aña 
2022. 


Emblema Nashonal 
Konseho di Minister 
a tuma nota di resultado 
di e trayekto partisipativo 
pa yega na un emblema 
nashonal nobo pa Kòrsou i 
seguidamente a bai di akue- 
rdo ku e konsepto presentá 
pa e Komishon Emblema 
Nashonal Kòrsou. 


ARUBA 
KÒRSOU 

ORANJESTAD -- Min- 
ister Xiomara Maduro a 
anuncia e 'Plan di Impuesto 
2023' pa un sistema simpel 
y husto cu ta necesario pa 
recuperacion di Pais Aruba 
su finansa publico. E 'Plan 
di Impuesto 2023' ta conta 
cu un Pakete di Compen- 
sacion individual den cual 
ta tene cuenta cu e grupo di 
Pensionadonan di SVb. 
Den e 'Plan di Impuesto 
2023' lo hisa e suma di im- 
puesto liber (‘belastingvrije 
voet’) di 28.861 florin pa 
30.000 florin. Esaki ta baha 
e peso fiscal pa tur persona, 
specialmente pa e grupo di 
pensionado. 


Un parti importante di 
e Pakete di Compensacion 
Individual ta cu lo separa 
e cobransa di impuesto di 
pensioen di SVb. Actual- 
mente cerca un pareha casa 
cu tin pensioen di SVb, 
si por ehempel e hende 
homber ta gana mas cu e 
hende muhe, e pensioen 
di e hende muhe ta wordo 
conta riba e hende homber 
su entrada. Despues di de- 
duci e suma liber di im- 
puesto, e hende homber ta 
paga impuesto riba e suma 
acumula. Cu e cambio den 
e Pakete di Compensacion 
Individual ta separa e co- 
bransa riba entrada di pen- 


sioen di behes di SVb. Por 
ehempel si e hende homber 
tabata paga un suma di 
3.365 florin na impuesto 
di entrada, cu e cambio aki 
awor e hende homber aki ta 
paga 1.646 florin. 
E señora cu un pensioen 
di behes di SVb di 10.455 
florin pa aña lo no paga im- 
puesto ya cu e ta cay bou di 
e suma di liber di impuesto. 
E pareha aki lo paga un 
suma di 1.720 florin na im- 
puesto. 
Minister di Finansa ta 
subraya cu a duna oido 
na peticion di e pension- 
adonan y a inclui e punto 
aki den e Pakete di Com- 


pensacion Individual di e 
'Plan di Impuesto 2023.' 
Entrante 1 di januari 2023, 
no ta acumula e suma di en- 
trada cu ta pone cu e pareha 


ta paga menos na impuesto. 
E separacion di cobransa 
di impuesto riba entrada di 
SVb lo baha e peso fiscal pa 
e pensionado. 


ORANJESTAD -- Siman 
pasa Minister di Finansa y 
Cultura Xiomara Maduro ta- 
bata presente na e Feria So- 
cial pa firma hunto cu Minis- 
ternan Tjon, Arends, Croes y 
CEDE Aruba pa aloca 2 mi- 
yon florin pa haci e proyecto 


'Veilige Barios' posibel. 
E meta di e proyecto ta pa 
haci nos barionan mas sigur 
specialmente pa nos hoben- 
nan, den cual kier conta cu e 
participacion di tur grupo di 
interes. Lo kier inverti den e 
infrastructura necesario y 


A firma Proyecto ‘Veilige Barios’ 


tambe kier haci un proyecto 
specifico di pone 168 palo di 
luz pa iluminacion den algun 
bario di San Nicolaas. Min- 
ister Maduro ta desea Minis- 
ter Tjon hopi exito cu e buni- 
ta proyecto aki na bienestar 
di nos Pais y su barionan. 


Den e 'Plan di Impuesto 2023' 
A tene cuenta cu e Pensionadonan di SVb 


19 
Djasabra 8 òktober 2022 


KRALENDIJK--E 
si- 
man aki den partido fi nal di 
e torneo futbòl U17, Torneo 
Kopa Miguel Martinus aya 
na Aruba, Young Boys di 
Boneiru a titulá kampion 
aya na Aruba, esaki despu- 
es di a gana Nacional 4-3 
den e partido fi nal. 
Ku e resultado aki Na- 
cional di Aruba a keda di 
dos lugá o sea supkampion. 
Pa loke ta e golnan di e 
partido pa tres i kuater lugá 
entre e ekiponan United i 
Riverplate, partido ku a fi - 
nalisá 2-0 pa 
Riverplate, Dylan Mo- 
rales i Caleb Narain a hinka 


ARUBA 
DEPORTE 


KRALENDIJK--Awe 
djasabra 8 òktober 2022 pa 
10or mainta na Dudi Jo- 
sephia Ballpark o sea Ama’s 
Ballpark na Tera Kòrá, tin 
apèrtura ofi sial di e torneo 
di beisbòl di nos futuronan, 
torneo Kopa Stars organisá 
pa e fundashon di beisbòl 


KRALENDIJK--SV 
Atlétiko Flamingo United 
Girls a pèrdè 6-0 ku Wil- 
lemstad aya na Kòrsou 
djaweps último. 


Apèrtura torneo beisbòl Kopa Stars awe mainta 10'or 


pa mucha ku ta Bonaire 
Baseball Stars Foundation. 
Na e torneo aki ta parti- 
sipá tambe un ekipo di Aru- 
ba ku ta huntu ku ekiponan 
di Boneiru den kategoria 
U6. E torneo ta tuma lugá 
na Dudi Josephia Ballpark 
antes Amas Ballpark. 


Di akuerdo ku un komu- 
nikado emití e siman aki, 
dirigentenan di SV Atlétiko 
Flamingo United Girls, a 
informá ku nan lo bai tin 


dos enkuentro deportivo na 
Kòrsou e siman aki. 
Esakinan ta djaweps 6 i 
djabièrnè 7 òktober 2022. 
E promé enkuentro ku 
tabata kontra CVV Willem- 
stad i kontra Vesta djabièr- 
nè 7 òktober 2022. 
E dos enkuentronan aki 
lo sirbi tambe pa forma la- 
sonan deportivo ku hèrma- 
na isla Kòrsou aun mas. 
Pa loke ta e promé en- 
kuentro kontra timnan di 
Kòrsou, SV Atlétiko Fla- 


mingo United Girls, a pèrdè 
6-0 ku Willemstad. 
Por a komprondé ku kan- 
sansio i fèlt a hunga un ròl 
den esaki. E hungadónan 
no a haña oportunidat pa 
sosegá promé ku e partido. 
Ta bon pa menshoná 
si ku nos tim di Boneiru 
a haña oportunidatnan pa 
hinka gol pero no a sa di 
probechá di esakinan. Nos 
ta deseá ku United Girls ta- 
batin éksito ku Vesta ayera. 
Di parti Boneiru miran- 


do ku últimamente futbòl 
di damas ta wòrdu promové 
hopi, nan di SV Atlétiko 
Flamingo United Girls, ta 
deseá pa nos damanan ta 
bon prepará pa asina por 
representá Boneiru na mo- 
mentu ku tin kompromiso- 
nan, tantu lokal komo inter- 
nashonal. Awe djasabra 8 
òktober 2022, lo tin e parti 
di “team building” i dja6d- 
umingu 9 di òktober 2022, 
e delegashon ta regresá Bo- 
neiru 19:30 anochi. 


1 gol kada unu. 
E di dos partido tabata 
e partido fi nal entre Young 
Boys Boneiru i Nacional di 
Aruba. 
Young Boys a gana e 
partido fi nal 4-3 i titulá 
kampion di e torneo. 
E golnan di Young Boys 
den e partido fi nal ta di Ge- 
dion Ortela ku a hinka 1 
gol, Martin Cecilia a hinka 
2 gol i Sergio Lopez a hinka 
1 gol pa duna Young Boys e 
viktoria i título di kampion. 
E goliadó máksimo di 
e torneo aki ta Reangelo 
Boekhoudt di Nacional. 
Segundo lugá di e tor- 


neo ta Nacional i kampion 
ta Young Boys di Boneiru. 
Ta bon pa menshoná ku 
den entrevista ku nos ta- 
batin ku Angelo di Young 
Boys promé ku e partido 
djamars, nan tabata ku 
moralnan haltu i sigur di 
nan mes ku nan lo a logra 
gana di Nacional i bai ku e 
título i Kopa Miguel Mar- 
tinus. Pabien na e ekponan 
kampion 
i 
supkampion 
di e torneo ku ta Young 
Boys Boneiru i Nacional 
di Aruba, tambe e goliadó 
máksimo di e torneo ku ta 
Reangelo Boekhoudt di 
Nacional. 


Skema. 
Djárason 
5 
òktober 
2022. 17:00 Stars vs Wolf 
Pack. Djaweps 6 òktober 
2022. 17:00 584TT Aruba 
vs Wold Pack, partido ku 
Aruba a gana 14-11 despues 
di tabata tras den e partido. 
Djabièrnè 7 òktober 2022. 


17:00 Stars vs 5854TT 
Aruba. Djasabra 8 òktober 
2022. 10:00 apètura ofi - 
sial di e torneo. 11:00 Wolf 
Pack vs 584TT Aruba. 
11:45 Stars vs Wolf 
Pack. 12:30 584TT Aruba 
vs Stars. 13:15 homerun 
derby. 14:30 partido fi nal. 


Premiashon. 
15:30 premiashon fi nal 
di e torneo. 
Éksito na e ekiponan i 
organisadónan di e torneo 
ku ta “Bonaire Baseball 
Stars Foundation”. 


SV Atlétiko Flamingo United Girls a pèrdè 6-0 ku Willemstad 


KRALEDIJK--Awe no- 
chi, awe djasabta 9 òktober 
2022 pa mitar di shete, tin e 
parti di premiashon di Re- 
gata55 na ofi sina di Skal na 
Playa Pabou. Ayera i awe 
djasabra tin e último kare- 
danan den tur kategoria pa 
fi nalmente tuma lugá e pre- 
miashon na ofi sina di Skal 
pa despues sera e anochi i 
Regata55 ku Foyan Boys. 


Apesar di menasanan di 
wer k’eseinan, por bisa ku 
Boneiru tabatin un bon Re- 
gata e aña aki, e di 55 edis- 
hon di Regata Internashon- 
al di nos isla faltando ainda 
si pa fi nalisá awe. Den nos 
edishonnan ku ta sigui otro 
siman nos lo bini ku e parti 
di premiashon di Regata55. 
Boneiru pabien ku nos 
regatta dje aña aki. 


Awe premiashon Regata55 na SKAL 


Young Boys kampion Kopa Miguel 
Martinus futbòl U17 na Aruba 


KRALENDIJK--Djad- 
umingu awó 9 di òktober 
2022, e di dos partido di 
plei-òf Buèlta Kuater kam- 
pionato futbòl di nos isla, 
esaki entre e ekiponan SV 
Vitesse di Antriòl Pabou i 
SV Vespo di Rincon, bus- 
kando e viktoria pa logra 
yega fi nal di e kampionato. 
E partido djaduingu awó 
tambe pues, otro partido ku 
ta primintí di bira otro tre- 
mendo partido di e plei-òf 
rumbo pa fi nal di e kampio- 
nato. E partido aki tambe si 


situashon di wer pèrmití, lo 
bira otro tremendo partido 
di kampionato 2022 di nos 
isla den su fase fi nal. Esaki 
tambe pues, otro partido ku 
ta primintí di bira un tre- 
mendo partido ku e fanati- 
kada di e deporte rei futbòl 
no por pèrdè. Presensiá e 
partido pa apoyá bo ekipo 
den otro partido di futbòl 
na nivel haltu. Éksito na 
e ekiponan den e partido i 
den e buèlta aki rumbo pa 
fi nal di e kampionato 2022 
di futbòl di nos isla. 


Djadumingu SV Vitesse 
vs SV Vespo 

Reina Maxima ta enormemente interesá den historia di nos islanan. Tambe kon por hasi e historia aki mas aksesibel. E reina a bishitá un ekspo- 
sishon e siman aki tokante Kòrsou. El a hasi hopi pregunta. E tabata spesialmente interesá den desaroyo di idioma Papiamentu i kon hóbennan ta 
investigá historia di nan famia digitalmente. Fotonan ta mustra Maxima na e eksposishon. 


Reina Maxima interesá den historia di nos islanan 


Pa info i komunikado den Extra/BONERIANO, 
USA MAIL: 
extrabon@gmail.com 


